3Cat

3Cat (tamén chamado TREScat ou 3ALaCarta) é a fusión dixital entre os diferentes medios que forman parte da Corporación Catalá de Medios Audiovisuais (CCMA): Televisió de Catalunya e Catalunya Ràdio, que agora se chama CatRàdio.

Esta nova marca de contidos audiovisuais en catalán tomará o relevo das devanditas marcas Televisió de Catalunya e Catalunya Ràdio antes de que remate o actual mandato da CCMA en 2028.

O obxectivo é reformular a estrutura clásica da televisión e da radio, xa que engade podcasts, videopodcasts e programas de televisión exclusivos, e transformala nunha gran fábrica de contidos para converterse nunha poderosa marca única e conectar máis e mellor coa cidadanía.

 Historia 
En decembro de 2022 presentouse o Plan Estratéxico baixo o lema “Conectamos para chegar a todos”, que sinalaba como obxectivo este cambio de denominación empresarial e institucional e que se convertería tamén na marca de relación directa coa audiencia. A nova imaxe foi anunciada publicamente nunha rolda de prensa celebrada o 7 de maio de 2023.

O 30 de outubro do mesmo ano púxose en funcionamento a nova plataforma dixital de 3cat, que substituíu o servizo de vídeo baixo demanda 3alacarta e a aplicación móbil de TV3.

 Notas 

 Véxase tamén 
 Ligazóns externas 
 Portal 3cat.cat 

Categoría:Corporació Catalana de Mitjans Audiovisuals